kiusi į komisijos ankietą, ir A. Jakaity- 
tės referato, kongresas bemaž vienbalsiai 
užgyrė Moterų Sąjungos steigimą ir dar- 
bą pavedė iš atstovių išrinktai komisijai, 
pageidaudamas, kad iki pabaigos tų me- 
tų jau būtų įsteigta Moterų Sąjunga. Į 
naują komisiją įėjo: A. Jakaitytė, U. Jo- 
kubauskaitė, J. Stankevičiūtė (iš Export, 
Pa.). Komisijos pirmininke tos trys iš- 
rinko A. Jakaitytę. Kadangi komisijos 
narės gyveno atstu viena nuo kitos, tat 
prašyta kongreso dar paskirti nors tris 
atstoves. Ir taip dar darinkta V. Stali- 
lionaitė (iš Cicero, III.), V. Skudienė (iš 
Chicago, IN.) ir F. Kašetienė (iš Monte- 
llo, Mass.). Taip pat nutarta, kad į ko- 
misiją įeitų ir A. Sutkaičiūtė. Po to kom. 
pirm. atsiliepė į kongreso atstoves ir at- 
silankiusias viešnias, kviesdama visas už- 
interesuotas Moterų Sąjunga susirinkti į 
atskirą kambarį ir pasitarti dėl sumany- 
mo vykdymo. Tame pasitarime, be pirmi- 


„terų tarpe naujos organizacijos 


nētų atstovių, dalyvavo atstove F. Maci- 
jauskaitė (iš Chicago, Il.) ir viešnios: A. 
Nausėdaitė (iš Cicero, IIl.), daktarė A. 
Slakienė, F. Nutautaitė, M. Gurinskaitė, 
A: Nausėdienė, K. Varanavičienė ir M. 
Janušauskienė — visos iš Chicago, III. 
Pasitarime svarstyta, aiškinta būsimos 
Moterų Sąjungos tikslas, ant greitųjų 
perbėgta konstitucijos projektas ir visos 
pasižadėjo grįžusios namo skiepyti mo- 
naudą. 
Pasirodžius, kad komisijos pirm. A. Ja- 
kaitytės yra tokios aplinkybės, jog ji ne- 
galės vesti Mot. Są-gos organizavimo va- 
jaus, darbas pavestas chicagietėms ir ko- 
misijos pirm. išrinkta U. Jokubauskaitė, 
o rašt. M. Gurinskaitė. Atlikuė tuos for- 
malumus imtasi darbo: atsišaukta į drau- 
gijas, rašyta spaudoje ir gyvu žodžiu va- 
ryta agitacija, aiškinta Sąjungos tikslas, 
ir kviesta draugijos atsiųsti atstoves į 
bendrą susirinkimą, kuris įvyko Lapkričio 


J. Miliauskas, 

vienas Amerikos lietuvių veikėjų, 
nuoširdžiai rėmęs idėją atskiros lie- 
tuvių katalikių moterų organizaci- 
jos Amerikoje ir daug veikęs tai i- 
dėjai įkūnyti. (Skaityk straipsnį: 
“Kas iššaukė Moterų Sąjungą gy- 
veniman?'.) Nuo 1922 iki 1926 me- 
tų buvo prezidentu Lietuvių Rymo 
Katalikų Susivienijimo Amerikoje. 
Mirė 1926 metais, Balandžio mėnesį. 


Liddi, 


Kanauninkas Fabijonas Kemėšis, 


vienas Moterų Sąjungos (ir kitų Amer. lie- 
tuvių organizacijų — L. Vyčių, LDS) stei- 
gĉjas, didžiausias jų rėmėjas ir ugdytojas. 
Daug ir didelių darbų nuveikęs Amerikos 
lietuvių tarpe, vėliau baigęs aukštus mokslus 
garsiame Katalikų Universitete, Washington, 
D. C., išvyko į Lietuvą ir dabar profesoriau- 
ja Žemēs Ūkio Ak ademijoj, Dotnuvoj. Nors 
Moterų Sąjungą nuo kan. F. Kemūšio skiria 
platus vandenynas, bet sąjungietės kažkaip 
vis po senovei jaučia jo nuoširdžią bičiulys- 
tẹ. Jo vardas Mot. Sąjungos istorijoj visuo- 
met bus minimas su pagarba, ir visuomet 
bus paakstinimu pasišvęsti veikimui už stip- 
rią Amerikos lietuvių katalikių moterų vie- 
nybę. Už pasidarbavimą Moterų Sąjungai 
3-me seime pakeltas į Garbės narius. 


17 d., Dievo Apvaizdos parapijos salėj, 
Chicago, Il. Į susirinkimą suvažiavo kai 
kurių draugijų atstovės ir nemažas þu- 
relis pavienių moterų. Susirinkime daug 
kalbėta iv aiškinta organizacijos reikšmė 
ir skaityta konstitucija, taip pat atsiklau- 
sta dr-jų atstovių nuomonės. Dalykas, 
matomai, buvo per daug naujas, kad dr- 
Jos drįstų prisidėti ir komisija suprato, 
kad reikės tvert kuopas iš atskirų asme- 
nų. Pačios komisijos narės, kaipo bran- 
duolys būsimos organizacijos, sudarė pir- 
mąają Moterų Sąjungos kuopą ir nutarė 
šaukti steigiamąjį seimą Chicago, Tl., 
Gruodžio 13 d., 1914 metais, Šv. Jurgio 
parapijos salčn. 


Steigiamasis seimas 


Nors iš draugijų nieko nelaimėta, bet, 
ačiū V. Stalilionaitūs ir A. Nausčdaitūs 
pasidarbavimui, su jomis sykiu atvažia- 


vo pilnai susiorganizavusi kuopa, kuri 
tik laukė įsteigiant Centro, kad galėtų 
mokesčius mokėti. „Atsirado ir daugiau 

moterų, kurios tam susirinkime sumokė- 
jo mokesčius. Viso buvo bene 30. Šiame 
suvažiavime formaliai priimtas organiza- 
cijos vardas, būtent Amerikos Lietuvių 
Romos Kataliki tų Moterų Sajunga, užgiv- 
tas seniau pagamintas konstitucijos pro- 
jektas ir išrinkta Centro valdyba, į ku- 
rią įėjo: pirm. U. Jokubauskaitė, vice 
pirm. F. Macijauskaitė, rašt. M. Gurins- 
kaitē, rašt. pagelb. F. Nutautaitė, ižd. A. 
Nausėdienė, iždo glob. V. Stalilionaitė, 
A. Nausėdaitė ir K. Varanavičienė, dak- 
tarč-kvotėja dr. S. Šlakienė, dvasios va- 
das kun. F. Kemėšis. 

Atlikus vieną sunkiausių žy sių, padē- 
jus pagrindus naujai organizacijai, sut- 
verta dvi kuopos: pirmoji Šv. mee pa- 
rapijoj, Chicago, Ill., antroji Cicero, III. 
Pasklidus Sąjungos idējai po visas lie- 
tuvių kolonijas, pradējo tvertis ir kitur 
kuopos: pirmutinēs keturios Chicago, TIl., 
penktoji ir šeštoji Worcester, Mass., Są- 
jungos idējos lopšyje. 

Augant kuopų skaičiui, Centro valdy- 


